Vojvođanske brigade Narodnooslobodilačke vojske Jugoslavije
Tokom Narodnooslobodilačke borbe naroda Jugoslavije, od 1941. do 1945. godine u okviru Narodnooslobodilačke vojske Jugoslavije formirano je ukupno 15 brigada, koje su nosile naziv vojvođanske. Prva i Druga vojvođanska brigada su formirane u Bosni od boraca iz Vojvodine (uglavnom iz Srijema), koji su odlazili tamo da se bore protiv okupatora, zbog otežane mogućnosti borbe u ravničarskim predjelima. Kasnije vojvođanske brigade su formirane na teritoriju Vojvodine i one su se uglavnom nalazile unutar Šesnaeste, tridesetšest i 51. vojvođanske divizije i 12. vojvođanskog korpusa NOVJ. U vojvođanskim brigadama se borio i veliki broj pripadnika nacionalnih manjina, a 1944. godine su formirane Četrnaesta vojvođanska (slovačka) brigada i Petnaesta vojvođanska udarna brigada "Šandor Petefi", sastavljene uglavnom od pripadnika slovačke i mađarske nacionalnosti.